વોડાફોનના કિસ્સામાં સરકારે રિટ્રોસ્પેક્ટિવ ડેટથી (પાછલી તારીખથી અસર) એનો ઑર્ડર રિવર્સ કરતાં વિદેશી રોકાણ પર ગંભીર વિપરીત અસર થશે એમ જણાવતાં ઍડ્વોકેટ વ્યાસે કહ્યું હતું કે હવે આ ઑર્ડર ૧-૪-’૬૨થી (પચાસ વરસ પૂર્વેથી) લાગુ પડશે એવું જાહેર કરવામાં આવતાં હવે પછી વિદેશી રોકાણકારોનો વિશ્વાસ તૂટી શકે છે. આમ વરસો બાદ નીતિઓ બદલાઈ જાય એવો ઘાટ સર્જાતાં વિદેશી ઇન્વેસ્ટરો ભારતમાં રોકાણ કરવા પર કઈ રીતે ભરોસો કરશે એવો સવાલ પણ તેમણે ઉઠાવ્યો હતો.